2 नीनवे, बिनासकारी तोहरे खिलाफ जुद्ध करइ बरे आवत अहइ।
आपन सहर क मज़बूत ठउर सुरच्छित कइ ल्या!
राहन पइ आँखी धरा,
जुद्ध बरे तइयार रहा,
लड़ाई क तइयारी करा।
जइसे इस्राएल क महिमा।
अउर ओनकर अंगूरे क बेलन क रौंदि डाएन ह।
3 ओन जोधन क ढार लाल बाटइ।
ओकरे फउजियन क वदिर्यन चमकीला लाल कपड़ा स बना अहइँ।
जब उ जुद्ध बरे तइयार होत हीं,
ओकरे रथन पौलिस कीन्ह भवा लोहा क जइसा चमकत अहइँ।
ओनकर भालन जुद्ध बरे तइयार रहत अहइँ।
4 ओनकर रथन गलियन मँ बहोत तेजी स भागत परात अहइँ।
उ सबइ नगर क चउराहन मँ आगे पीछे भागत हीं।
अउर अइसे लगात हीं जइसे बिजुरी हिआँ-हुवाँ चमकत होइ।
5 राजा आपन ओन फउजियन क बोलावत अहइ जउन सर्वश्रेष्ठ अहइँ।
मुला उ पचे आपन रास्ते मँ ठोकर खात अहइँ।
उ पचे किला क कइँती दउड़त अहइँ,
अउर उ पचे सुरच्छा अवरण बनावत अहइँ।
6 मुला उ सबइ दुआर जउन नदियन क किनारे अहइँ, खुला अहइँ।
दुस्मन ओनमाँ स जात अहइ अउर राजा क महल क गलाइके बैठाइ देत ह।
अउर ओकर दासियन बिलखत हीं जइसेन दुःखे स भरी भइन कबूतरिन होइँ।
उ पचे आपन दुःख परगट करइ बरे आपन छाती पीटति अहइँ।
8 नीनवे अइसे तलाब जइसा होइ ग अहइ जेकर पानी बहिके बाहेर निकरत होइ।
उ सबइ लोग पुकारिके कहत अहइँ,
मुला कउनो न ही रुकत बाटइ अउर न ही कउनो ओन पइ धियान देत ह!
9 हे फउजियो, तू पचे जउन नीनवे क बिनास करत अहा।
तू पचे चाँदी लइ ल्या अउर इ सोना लइ ल्या।
हिआँ पइ लेइके बहुतेरी चिजियन अहइँ।
हिआँ पइ बहोत स खजाना भी अहइँ!
10 अब नीनवे खाली अहइ,
सब कछू लुटि ग अहइ।
सहर बर्बाद होइ ग अहइ।
लोग आपन हिम्मत खोइ दिहे बाटेन।
ओनकर मन डर स टेघरत बाटेन,
ओनकर घुटना आपुस मँ टकरात अहइँ।
ओनकर तन काँपत अहइ,
ओनकर मुँहना डरे स पिअर पड़ि गवा अहइँ।
11 नीनवे जउन कबहुँ सिंह क माँद रहा,
अब उ कहाँ अहइ?
जहाँ सिंह अउ सिंहिनी रहा करत रहेन।
ओनकर बच्चन बेडर रहेन।
अउ सबइ मादा क तृप्ति देइ बरे केतना ही सिकार मारे रहा।
ओसे भरेस जेनका मारे रहा।
13 सर्वसक्तीमान यहोवा कहत ह,
"नीनवे, मइँ तोहरे खिलाफ हउँ।
मइँ तोहरे रथन क जुद्ध मँ बारि देब।
जुद्ध मँ मइँ तोहरे 'जवान सिंहन' क हत्या करब।
तू फुन कबहुँ इ धरती पइ कउने भी आपन सिकार नाहीं मारि पाइ।
Awadhi Bible: Easy-to-Read Version. Copyright © 2005 Bible League International.
